25/10/2018 | Administración LocalMunicipal
A Pobra do Caramiñal
Aprobación do prezo público pola asistencia ás actividades desenvoltas no marco dos obradoiros de conciliación e ó servizo de madruga

Unha vez aprobada polo Pleno da corporación, na sesión realizada no día 27 de setembro de 2018, a regulación dos prezos públicos pola realización de ACTIVIDADES DESENVOLTAS NO MARCO DOS OBRADOIROS DE CONCILIACIÓN E Ó SERVIZO DE MADRUGA, procédese á súa publicación, de acordo co previsto no artigo 45.1 da Lei 39/2015, de 1 de outubro, do procedemento administrativo común das administracións públicas e no artigo 70.2 da Lei 7/1985, de 2 de abril, reguladora das bases do réxime local. O que se fai público para xeral coñecemento, advertíndose de que o dito acordo pon fin á vía administrativa, polo cal se poderá interpor contra el, con carácter previo e potestativo, un recurso de reposición, ante o propio Pleno, no prazo dun mes contado a partir do día seguinte ó da publicación deste anuncio no BOLETÍN OFICIAL DA PROVINCIA DA CORUÑA ou, alternativamente, un recurso contencioso-administrativo ante os xulgados do Contencioso-Administrativo, no prazo de dous meses desde a devandita publicación. Todo iso en virtude do disposto nos artigos 52 da Lei 7/1985, de 2 de abril, reguladora das bases do réxime local; 123 e 124 da Lei 39/2015, de 1 de outubro, do procedemento administrativo común das administracións públicas, e nos artigos 8 e 46.1 da Lei 29/1998, de 13 de xullo, reguladora da xurisdición contencioso-administrativa. No caso de se interpor un recurso de reposición, non se poderá interpor un recurso contencioso-administrativo ata a resolución expresa daquel ou a súa desestimación presunta (artigo 123.2 da Lei 39/2015, de 1 de outubro). De conformidade co previsto nos artigos 127 e 41 a 47 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este concello estabelece o prezo público pola asistencia ás actividades desenvoltas no marco dos obradoiros de conciliación e ó servizo de madruga. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente soliciten a súa participación nas actividades definidas no artigo 1. Están obrigadas ó pagamento do prezo público as persoas físicas ou xurídicas que soliciten e/ou participen nalgunha das actividades enumeradas no artigo 1. Os prezos públicos rexeranse polo seguinte cadro de tarifas: 60 €/persoa/mes completo 40 €/persoa/quincena 15 €/persoa/mes de xuño, días non lectivos 15 €/persoa/mes de setembro, días non lectivos Se as persoas usuarias precisan o servizo de madruga aplicaranse as tarifas reguladas no apartado de servizo de madruga, dependendo do horario e da quenda que soliciten.30 €/persoa/obradoiro 9 €/persoa/obradoiro 15 €/persoa/obradoiro 3 €/persoa/día solto Nos obradoiros de conciliación do Nadal, Entroido, Semana Santa e conciliación puntuais, o servizo de madruga terá un custo de 1,5 €/día/hora e 2 €/día/hora e media. As persoas usuarias que teñan o servizo de madruga durante todo o ano a mes completo non estarán obrigadas a paga-lo servizo de madruga nos obradoiros de conciliación do Nadal, Entroido, Semana Santa e obradoiros de conciliación puntuais.20 €/persoa/mes completo, por unha hora e media/día 15 €/persoa/dúas semanas (consecutivas ou non), por unha hora e media/día 12 €/persoa/mes completo, por unha hora/día 8 €/persoa/quincena (consecutivos ou non), por unha hora/día Mes de xuño e setembro período lectivo: 14 €/persoa por unha hora e media ó día 8 €/persoa por unha hora ó día Mes de xuño e setembro período non lectivo: 6 €/persoa por unha hora e media ó día 4 €/persoa por unha hora ó día Días soltos: 1,5 €/día/hora 2 €/día/hora e media Cando asistan 2 ou mais irmáns ou irmás simultaneamente á mesma actividade, a segunda persoa terá unha bonificación do 50% na cota, e a terceira asistirá de xeito gratuíto. A obriga de pagamento xurdirá con carácter xeral cando se inicie a prestación dos servizos correspondentes. Non obstante, cando, por causas non imputábeis á persoa demandante do servizo, este non se prestase, procederase á devolución do importe efectivamente aboado. O prezo público aboarase en réxime de autoliquidación e depósito previo, e deberá ser aboado cando se realice a solicitude do servizo. En todo caso, non se iniciará a prestación deste se non se realizou o depósito previo. As débedas pola falta do pagamento dos prezos estipulados no artigo 4 esixiranse polo procedemento de constrinximento de acordo co disposto nos artigos 10.1 e 46.3 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Queda derogada a seguinte regulación: - PREZOS PúBLICOS POLA ASISTENCIA AO CAMPAMENTO MUNICIPAL DE VERAN 2016 E AO TALLER MADRUGADORES publicado no Boletín Oficial da Provincia da Coruña do día 21-06-2016 Nº 117 - PREZO PÚBLICO A ABONAR POLA ASISTENCIA AS ACTIVIDADES DESENVOLTAS NO MARCO DOS OBRADOIROS MÓVETE E AO TALLER MADRUGADORES publicado no Boletín Oficial da Provincia da Coruña do día 20-10-2017 Nº 200 O presente acordo entrará en vigor trala publicación do seu texto no Boletín Oficial da Provincia, nos termos indicados no artigo 70 da Lei 7/1985, de 2 de abril, reguladora das bases do réxime local. A Pobra do Caramiñal, 19 de outubro de 2018 O alcalde José Luís Piñeiro García